nibzard/narodne-novine-full-text-markdown huggingface dataset:
### NN 120/2015 (2.11.2015.), Izmjena Programa vozačkog ispita

120 02.11.2015 Izmjena Programa vozačkog ispita

MINISTARSTVO UNUTARNJIH POSLOVA

2274

Na temelju članka 209. stavka 1. Zakona o sigurnosti prometa na cestama (»Narodne novine«, broj: 67/2008, 48/2010 – Odluka Ustavnog suda Republike Hrvatske, 74/2011, 80/2013, 158/2013 – Odluka Ustavnog suda Republike Hrvatske, 92/14 i 64/2015), ministar unutarnjih poslova donosi

IZMJENU

PROGRAMA VOZAČKOG ISPITA

Članak 1.

U Programu vozačkog ispita (»Narodne novine«, broj: 155/2008, 108/2009, 141/2011, 83/2013 i 151/2013) u poglavlju III. točki 1.« VOZILO I OPREMA VOZILA« podtočki 1.1. »Ispitno vozilo pojedine kategorije« u kategoriji AM riječi: »brzinu veću od 50 km/h« zamjenjuju se riječima: »brzinu veću od 45 km/h«.:

Članak 2

Ovaj Program stupa na snagu osmoga dana od dana objave u »Narodnim novinama«.

Broj: 511-01-152-78873/5-2015

Zagreb, 27. listopada 2015.

Ministar
Ranko Ostojić, v. r.
### NN 120/2015 (2.11.2015.), Pravilnik o izmjenama i dopunama Pravilnika o dodjeljivanju imena, oznake i jedinstvenog identifikacijskog broja plovila unutarnje plovidbe

MINISTARSTVO POMORSTVA, PROMETA I INFRASTRUKTURE

2277

Na temelju članka 77. stavka 2. Zakona o plovidbi i lukama unutarnjih voda (»Narodne novine« broj 109/2007, 132/2007, 51/2013 i 152/2014) ministar pomorstva, prometa i infrastrukture donosi

PRAVILNIK

O IZMJENAMA I DOPUNAMA PRAVILNIKA O DODJELJIVANJU IMENA, OZNAKE I JEDINSTVENOG IDENTIFIKACIJSKOG BROJA PLOVILA UNUTARNJE PLOVIDBE

Članak 1.

U Pravilniku o dodjeljivanju imena, oznake i jedinstvenog identifikacijskog broja plovila unutarnje plovidbe (»Narodne novine« broj 56/2012) u članku 6. stavku 2. točki a) dodaje se nova alineja koja glasi:

»RP – radno plovilo.«

Članak 2.

Članak 7. briše se.

Članak 3.

U članku 8. stavku 1. brojka »5« zamjenjuje se brojkom »6«.

Članak 4.

U članku 15. stavku 2. nakon riječi »Upisniku brodova unutarnje plovidbe« zarez i riječi »odnosno, Očevidniku plutajućih objekata« brišu se.

Članak 5.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/15-02/108

Urroj: 530-03-3-1-15-1

Zagreb, 21. listopada 2015.

Ministar

dr.sc. Siniša Hajdaš Dončić, v. r.
### NN 120/2015 (2.11.2015.), Pravilnik o razvrstavanju humanitarnih akcija

120 02.11.2015 Pravilnik o razvrstavanju humanitarnih akcija

MINISTARSTVO SOCIJALNE POLITIKE I MLADIH

2279

Na temelju članka 2. stavka 4. Zakona o humanitarnoj pomoći (»Narodne novine«, broj 102/15) potpredsjednica Vlade Republike Hrvatske i ministrica socijalne politike i mladih donosi

PRAVILNIK

O RAZVRSTAVANJU HUMANITARNIH AKCIJA

Članak 1.

Ovim Pravilnikom propisuje se razvrstavanje humanitarnih akcija u vrste prema oznakama vrste sukladno svrhama prikupljanja u pružanja humanitarne pomoći propisanim u članku 2. stavku 1. Zakona o humanitarnoj pomoći (»Narodne novine«, broj 102/15).

Članak 2.

Vrste humanitarnih akcija su sljedeće:

– liječenje bolesti

– liječenje djece

– liječenje odraslih osoba

– rehabilitacija djece s teškoćama u razvoju i osoba s invaliditetom

– nabava medicinskih uređaja i opreme

– nabava ortopedskih i drugih pomagala

– zadovoljavanje stambenih potreba socijalno osjetljivih skupina

– zadovoljavanje potreba za prehranom i odjećom

– unaprjeđenje uvjeta školovanja

– obnova javnih i drugih objekata

– smanjenje uzroka i posljedica katastrofa, velikih nesreća i kriza uzrokovanih ljudskim djelovanjem

– ublažavanje ili sprječavanje mogućih uzroka socijalne isključenosti

– ostale humanitarne akcije u smislu Zakona o humanitarnoj pomoći.

Članak 3.

Oznaka vrste humanitarne akcije je oznaka sastavljena od kombinacije velikih tiskanih slova koja se dodjeljuje svakoj humanitarnoj akciji na način da humanitarna akcija

– vrste »liječenje bolesti« dobiva oznaku vrste »LB«

– vrste »liječenje djece« dobiva oznaku vrste »LD«

– vrste »liječenje odraslih osoba« dobiva oznaku vrste »LO«

– vrste »rehabilitacija djece s teškoćama u razvoju i osoba s invaliditetom« dobiva oznaku vrste »REH«

– vrste »nabava medicinskih uređaja i opreme« dobiva oznaku vrste »NMU«

– vrste »nabava ortopedskih i drugih pomagala« dobiva oznaku vrste »NODP«

– vrste »zadovoljavanje stambenih potreba socijalno osjetljivih skupina« dobiva oznaku vrste »SPSOS«

– vrste »zadovoljavanje potreba za prehranom i odjećom« dobiva oznaku vrste »PHO«

– vrste »unaprjeđenje uvjeta školovanja« dobiva oznaku vrste »ŠK«

– vrste »obnova javnih i drugih objekata« dobiva oznaku vrste »OJO«

– vrste »smanjenje uzroka i posljedica katastrofa, velikih nesreća i kriza uzrokovanih ljudskim djelovanjem« dobiva oznaku vrste »KAT«

– vrste »ublažavanje ili sprječavanje mogućih uzroka socijalne isključenosti« dobiva oznaku vrste »USI«

– vrste »ostale humanitarne akcije« u smislu Zakona o humanitarnoj pomoći dobiva oznaku vrste »OST«.

Članak 4.

Ovaj Pravilnik stupa na snagu prvog dana od dana objave u »Narodnim novinama«.

Klasa: 011-02/15-04/22

Urbroj: 519-03-2-3/2-15-1

Zagreb, 2. studenoga 2015.

Potpredsjednica
Vlade Republike Hrvatske i
ministrica socijalne politike i mladih
Milanka Opačić, v. r.
### NN 120/2015 (2.11.2015.), Pravilnik o izgledu logotipa za prikupljanje humanitarne pomoći

MINISTARSTVO SOCIJALNE POLITIKE I MLADIH

2280

Na temelju članka 14. stavka 6. i članka 20. stavka 3. Zakona o humanitarnoj pomoći (»Narodne novine«, broj 102/15), potpredsjednica Vlade Republike Hrvatske i ministrica socijalne politike i mladih, donosi

PRAVILNIK

O IZGLEDU LOGOTIPA ZA PRIKUPLJANJE HUMANITARNE POMOĆI

Članak 1.

Ovim Pravilnikom propisuje se izgled logotipa za stalno prikupljanje i pružanje humanitarne pomoći i logotipa humanitarne akcije.

Članak 2.

Po izvršnosti rješenja kojim se odobrava stalno prikupljanje i pružanje humanitarne pomoći stalni prikupljatelj humanitarne pomoći stječe pravo korištenja logotipa za stalno prikupljanje i pružanje humanitarne pomoći.

Logotip iz stavka 1. ovoga članka ima pravokutni oblik i ljubičaste je boje na bijeloj podlozi.

U sredini logotipa s lijeve strane nalazi se veliko tiskano slovo »H«, a do njega devet identičnih kvadrata.

Iznad središnjeg dijela logotipa nalazi se riječ: »STALNI«, a ispod središnjeg dijela logotipa nalazi se riječ: »PRIKUPLJATELJ«.

Logotip je obrubljen ljubičastom linijom.

Izgled logotipa za stalno prikupljanje i pružanje humanitarne pomoći prikazan je u Dodatku I koji čini sastavni dio ovoga Pravilnika.

U slučaju povećavanja ili smanjivanja logotipa moraju se zadržati njegovi omjeri propisani u Dodatku I. ovog Pravilnika.

Članak 3.

Po izvršnosti rješenja kojim se odobrava provođenje humanitarne akcije organizator humanitarne akcije stječe pravo korištenja logotipa humanitarne akcije.

Logotip iz stavka 1. ovoga članka ima pravokutni oblik i crvene je boje na bijeloj podlozi.

U sredini logotipa s lijeve strane nalaze se stilizirana slova »HA«, a do njih pet potpunih i tri djelomična crvena kvadrata koji prate liniju stiliziranih slova »HA«.

Iznad središnjeg dijela logotipa nalazi se riječ: »HUMANITARNA«, a ispod središnjeg dijela logotipa nalazi se riječ: »AKCIJA«.

Ovisno o vrsti humanitarne akcije, na stiliziranom slovu »HA« nalazi se oznaka vrste odobrene humanitarne akcije (LB, LD, LO, REH, NMU, NODP, SPSOS, PHO, ŠK, OJO, KAT, USI, OST).

Logotip je obrubljen crvenom linijom.

Izgled logotipa iz stavka 1. ovoga članka, za svaku pojedinu oznaku vrste humanitarne akcije, prikazan je u Dodatku II koji čini sastavni dio ovoga Pravilnika.

U slučaju povećavanja ili smanjivanja logotipa iz stavka 1. ovoga članka moraju se zadržati njegovi omjeri propisani u Dodatku II. ovog Pravilnika.

Članak 4.

Ovaj Pravilnik stupa na snagu prvog dana od dana objave u »Narodnim novinama«.

Klasa: 011-02/15-04/23

Urbroj: 519-03-2-3/2-15-1

Zagreb, 2. studenoga 2015.

Potpredsjednica

Vlade Republike Hrvatske i

ministrica socijalne politike i mladih

Milanka Opačić, v. r.

**DODATAK I.**

**[**IZGLED LOGOTIPA ZA STALNO PRIKUPLJANJE I PRUŽANJE HUMANITARNE POMOĆI**](dodatni/438238.pdf)**

**DODATAK II.**

**[**IZGLED LOGOTIPA HUMANITARNE AKCIJE ZA SVAKU POJEDINU OZNAKU VRSTE HUMANITARNE AKCIJE**](dodatni/438239.pdf)**

120 02.11.2015 Pravilnik o izgledu logotipa za prikupljanje humanitarne pomoći
### NN 120/2015 (2.11.2015.), Pravilnik o evidencijskoj oznaci humanitarne ak­cije

MINISTARSTVO SOCIJALNE POLITIKE I MLADIH

2282

Na temelju članka 19. stavka 3. Zakona o humanitarnoj pomoći (»Narodne novine«, broj 102/15) potpredsjednica Vlade Republike Hrvatske i ministrica socijalne politike i mladih donosi

PRAVILNIK

O EVIDENCIJSKOJ OZNACI HUMANITARNE AKCIJE

Članak 1.

Ovim Pravilnikom propisuje se sadržaj evidencijske oznake odobrene humanitarne akcije.

Članak 2.

Evidencijska oznaka humanitarne akcije je oznaka sastavljena od kombinacije velikih tiskanih slova, simbola i brojeva koja se dodjeljuje svakoj odobrenoj humanitarnoj akciji.

Članak 3.

Evidencijska oznaka humanitarne akcije sastoji se od dva dijela koja su međusobno odijeljena kosom crtom.

Prvi dio evidencijske oznake sadrži oznaku županije u kojoj je sjedište nadležnog ureda državne uprave u županiji koji je donio rješenje kojim se odobrava provođenje humanitarne akcije iza kojeg se nalazi vodoravna crta i velika tiskana slova: »HA«.

Drugi dio evidencijske oznake sadrži oznaku vrste humanitarne akcije s obzirom na svrhu organiziranja, brojčanu oznaku kalendarske godine u kojoj je doneseno rješenje kojim se odobrava provođenje humanitarne akcije te redni broj akcije odobrene od strane tog nadležnog ureda u navedenoj kalendarskoj godini, koji su međusobno odvojeni vodoravnom crtom.

Članak 4.

Oznaka županije, odnosno Grada Zagreba, iz članka 3. stavka 2. ovoga Pravilnika, sastoji se od kombinacije velikih tiskanih slova koja su dodijeljena svakoj županiji, odnosno Gradu Zagrebu i navedena su u Dodatku koji čini sastavni dio ovoga Pravilnika.

Članak 5.

Brojčana oznaka kalendarske godine iz članka 3. stavka 3. ovoga Pravilnika sadrži posljednje dvije znamenke te godine.

Članak 6.

Ovaj Pravilnik stupa na snagu prvog dana od dana objave u »Narodnim novinama«.

Klasa: 011-02/15-04/26

Urbroj: 519-03-2-3/2-15-1

Zagreb, 2. studenoga 2015.

Potpredsjednica

Vlade Republike Hrvatske i

ministrica socijalne politike i mladih

Milanka Opačić, v. r.

|  |
| --- |
| DODATAK |

|  |  |  |
| --- | --- | --- |
| Redni broj | Naziv županije u kojoj je sjedište ureda državne uprave | Oznaka županije |
| 1. | Grad Zagreb | GZG |
| 2. | Bjelovarsko-bilogorska županija | BBŽ |
| 3. | Brodsko-posavska županija | BPŽ |
| 4. | Dubrovačko-neretvanska županija | DNŽ |
| 5. | Istarska županija | IŽ |
| 6. | Karlovačka županija | KŽ |
| 7. | Koprivničko-križevačka županija | KKŽ |
| 8. | Krapinsko-zagorska županija | KZŽ |
| 9. | Ličko-senjska županija | LSŽ |
| 10. | Međimurska županija | MŽ |
| 11. | Osječko-baranjska županija | OBŽ |
| 12. | Požeško-slavonska županija | PSŽ |
| 13. | Primorsko-goranska županija | PGŽ |
| 14. | Sisačko-moslavačka županija | SMŽ |
| 15. | Splitsko-dalmatinska županija | SDŽ |
| 16. | Šibensko-kninska županija | ŠKŽ |
| 17. | Varaždinska županija | VŽ |
| 18. | Virovitičko-podravska županija | VPŽ |
| 19. | Vukovarsko-srijemska županija | VSŽ |
| 20. | Zadarska županija | ZŽ |
| 21. | Zagrebačka županija | ZGŽ |

120 02.11.2015 Pravilnik o evidencijskoj oznaci humanitarne ak­cije
### NN 120/2015 (2.11.2015.), Odluka o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

2286

Na osnovi članka 20. stavka 7. Zakona o obveznom zdravstvenom osiguranju (»Narodne novine« broj 80/13. i 137/13.) i članka 26. točke 10. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 08/11., 18/13., 1/14. i 83/15.) Upravno vijeće Hrvatskog zavoda za zdravstveno osiguranje na 94. sjednici održanoj 23. listopada 2015. godine donijelo je

ODLUKU

O IZMJENAMA I DOPUNAMA ODLUKE O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

Članak 1.

U Odluci o utvrđivanju Osnovne liste lijekova Hrvatskog zavoda za zdravstveno osiguranje (»Narodne novine« broj 29/15., 38/15. – ispravak, 53/15., 62/15. – ispravak, 77/15., 86/15. i 99/15. – ispravak) u Osnovnoj listi lijekova:

**[**TABELA**](dodatni/438261.pdf)**

Članak 2.

Ova Odluka stupa na snagu petnaestog dana od dana objave u »Narodnim novinama«.

Klasa: 025-04/15-01/247

Urbroj: 338-01-01-15-01

Zagreb, 23. listopada 2015.

Predsjednik
Upravnog vijeća Hrvatskog zavoda
za zdravstveno osiguranje
prof. dr. sc. Marko Duvnjak, dr. med., v. r.

120 02.11.2015 Odluka o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje

120 02.11.2015 Odluka o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje

120 02.11.2015 Odluka o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje

120 02.11.2015 Odluka o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje
### NN 120/2015 (2.11.2015.), Odluka o izmjenama i dopunama Odluke o utvrđivanju Dopunske liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

2287

Na osnovi članka 20. stavka 7. Zakona o obveznom zdravstvenom osiguranju (»Narodne novine« broj 80/13. i 137/13.) i članka 26. točke 10. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 08/11., 18/13., 1/14. i 83/15.) Upravno vijeće Hrvatskog zavoda za zdravstveno osiguranje na 94. sjednici održanoj 23. listopada 2015. godine donijelo je

ODLUKU

O IZMJENAMA I DOPUNAMA ODLUKE O UTVRĐIVANJU DOPUNSKE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

Članak 1.

U Odluci o utvrđivanju Dopunske liste lijekova Hrvatskog zavoda za zdravstveno osiguranje (»Narodne novine« broj 29/15., 32/15. – ispravak, 53/15., 77/15. i 99/15. – ispravak) u Dopunskoj listi lijekova:

**[**TABELA**](dodatni/438260.pdf)**

Članak 2.

Ova Odluka stupa na snagu petnaestog dana od dana objave u »Narodnim novinama«.

Klasa: 025-04/15-01/248

Urbroj: 338-01-01-15-01

Zagreb, 23. listopada 2015.

Predsjednik

Upravnog vijeća Hrvatskog zavoda za zdravstveno osiguranje

prof. dr. sc. Marko Duvnjak, dr. med., v. r.

120 02.11.2015 Odluka o izmjenama i dopunama Odluke o utvrđivanju Dopunske liste lijekova Hrvatskog zavoda za zdravstveno osiguranje

120 02.11.2015 Odluka o izmjenama i dopunama Odluke o utvrđivanju Dopunske liste lijekova Hrvatskog zavoda za zdravstveno osiguranje
### NN 120/2015 (2.11.2015.), Odluka o izmjeni Odluke o cijeni police dopunskog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2289

Na osnovi članka 27. stavka 1. točke 4. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14. i 83/15.) i članka 14. Pravila uspostavljanja i provođenja dopunskog zdravstvenog osiguranja (»Narodne novine«, broj 91/13., 136/13., 21/14., 135/14.i 144/14.) Upravno vijeće Hrvatskog zavoda za zdravstveno osiguranje na 94. sjednici održanoj 23. listopada 2015. godine donijelo je

ODLUKU

O IZMJENI ODLUKE O CIJENI POLICE DOPUNSKOG ZDRAVSTVENOG OSIGURANJA

Članak 1.

U Odluci o cijeni police dopunskog zdravstvenog osiguranja (»Narodne novine«, broj: 118/13. i 11/14.) u članku 4. stavku 2. iza riječi:« radnika« umjesto zareza stavlja se točka i riječi: »osim u slučaju kada je ukupna vrijednost nabave veća od vrijednosti pravnog posla utvrđenog člankom 36. stavkom 3. Statuta Zavoda« brišu se.

Članak 2.

Ova Odluka stupa na snagu dan nakon objave u »Narodnim novinama«.

Klasa: 025-04/15-01/264

Urbroj: 338-01-01-15-01

Zagreb, 23. listopada 2015.

Predsjednik

Upravnog vijeća Hrvatskog zavoda za zdravstveno osiguranje

prof. dr. sc. Marko Duvnjak, dr. med., v. r.
### NN 120/2015 (2.11.2015.), Ispravak Zakona o izmjenama i dopunama Zakona o trošarinama

HRVATSKI SABOR

2291

Nakon izvršene usporedbe s izvornim tekstom utvrđena je pogreška u Zakonu o izmjenama i dopunama Zakona o trošarinama koji je objavljen u »Narodnim novinama« broj 100 od 18. rujna 2015. te se daje

ISPRAVAK

ZAKONA O IZMJENAMA I DOPUNAMA ZAKONA

O TROŠARINAMA

U članku 34. u izmijenjenom članku 90. stavku 11. iza riječi: »rješenjem« pogreškom je otisnut zarez.

U članku 37. u dodanom članku 102.a stavku 1. točki 6. riječi u zagradi koje glase: »(članak 29. stavak 7.)« trebaju glasiti: »(članak 29. stavak 6.)«.

Klasa: 011-03115-01/05

Zagreb, 22. listopada 2015.

Tajnica

Hrvatskoga sabora

dr. se. Lidija Bagarić, v. r.
### NN 121/2015 (4.11.2015.), Rješenje Ministarstva zdravlja, klasa: UP/I-510-01/15-01/14, urbroj: 534-04-1-2/7-15-11 od 19. listopada 2015.

MINISTARSTVO ZDRAVLJA

2298

Ministar zdravlja na temelju članka 96. stavka 1. Zakona o općem upravnom postupku (»Narodne novine« broj 47/09) i članka 112. stavka 3. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 53/12, 70/12, 82/13, 159/13, 22/14 i 154/14) u povodu zahtjeva Klinike za dječje bolesti Zagreb, Klaićeva 16, u predmetu dodjele naziva referentnog centra Ministarstva zdravlja, donosi

RJEŠENJE

1. Klinici za dječje bolesti Zagreb, verificira se i dodjeljuje naziv »Referentni centar Ministarstva zdravlja za dječju gastroenterologiju i poremećaje prehrane« na vrijeme od pet godina.

2. Klinika za dječje bolesti Zagreb, dužna je do isteka pet godina od donošenja rješenja o dodjeli odnosno obnovi naziva, podnijeti zahtjev za obnovu naziva »Referentni centar Ministarstva zdravlja za dječju gastroenterologiju i poremećaje prehrane«.

3. »Referentni centar Ministarstva zdravlja za dječju gastroenterologiju i poremećaje prehrane« Klinike za dječje bolesti Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/15-01/14

Urbroj: 534-04-1-2/7-15-11

Zagreb, 19. listopada 2015.

Ministar
prim. Siniša Varga, dr. med. dent., v. r.

121 04.11.2015 Rješenje Ministarstva zdravlja, klasa: UP/I-510-01/15-01/14, urbroj: 534-04-1-2/7-15-11 od 19. listopada 2015.

121 04.11.2015 Rješenje Ministarstva zdravlja, klasa: UP/I-510-01/15-01/14, urbroj: 534-04-1-2/7-15-11 od 19. listopada 2015.
### NN 121/2015 (4.11.2015.), Odluka o imenovanju sutkinja Visokoga trgovačkog sud Republike Hrvatske

121 04.11.2015 Odluka o imenovanju sutkinja Visokoga trgovačkog sud Republike Hrvatske

DRŽAVNO SUDBENO VIJEĆE

2301

Na temelju članka 55. stavak 2. i 3. Zakona o Državnom sudbenom vijeću (»Narodne novine« broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012 i 28/13 – dalje u tekstu ZDSV) Državno sudbeno vijeće (dalje u tekstu Vijeće), sastavljeno od Mije Galiota, zamjenika predsjednika Vijeća, te Nediljka Bobana, Nevena Cambja, Sabine Dugonjić, prof. dr. sc. Igora Glihe, Damira Kontreca, prof. dr. sc. Eduarda Kunšteka, Josipa Leke, Davorina Mlakara i Ivice Veselića, članova Vijeća, na 21. sjednici, održanoj 1. listopada 2015., donijelo je

ODLUKU

Za sutkinje Visokoga trgovačkog suda Republike Hrvatske imenuju se dr. sc. Jelena Čuveljak, sutkinja Trgovačkog suda u Zagrebu, Maja Bilandžić, sutkinja Općinskoga građanskog suda u Zagrebu i Lenka Čorić, sutkinja Trgovačkog suda u Zagrebu.

Imenovane kandidatkinje stupit će na dužnost 1. studenoga 2015.

Broj: IS-11/13

Zagreb, 1. listopada 2015.

Zamjenik predsjednika
Mijo Galiot, v. r.
### NN 121/2015 (4.11.2015.), Odluka o imenovanju suca Visokoga trgovačkog suda Republike Hrvatske

DRŽAVNO SUDBENO VIJEĆE

2302

Na temelju članka 55. stavak 2. i 3. Zakona o Državnom sudbenom vijeću (»Narodne novine« broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012 i 28/13 – dalje u tekstu ZDSV) Državno sudbeno vijeće (dalje u tekstu Vijeće), sastavljeno od Mije Galiota, zamjenika predsjednika Vijeća, te Nediljka Bobana, Nevena Cambja, Sabine Dugonjić, prof. dr. sc. Igora Glihe, Damira Kontreca, prof. dr. sc. Eduarda Kunšteka, Josipa Leke, Davorina Mlakara i Ivice Veselića, članova Vijeća, na 21. sjednici, održanoj 1. listopada 2015., donijelo je

ODLUKU

Za suca Visokoga trgovačkog suda Republike Hrvatske imenuje se Davor Pustijanac, sudac Trgovačkog suda u Zagrebu.

Imenovani kandidat stupit će na dužnost 1. studenoga 2015.

Broj: IS-2/14

Zagreb, 1. listopada 2015.

Zamjenik predsjednika

Mijo Galiot, v. r.
### NN 121/2015 (4.11.2015.), Prosječna mjesečna isplaćena neto plaća po zaposleniku u pravnim osobama Republike Hrvatske za razdoblje siječanj - kolovoz 2015. i Prosječna mjesečna bruto plaća za po zaposleniku u pravnim osobama Republike Hrvatske za razdoblje siječanj - kolovoz 2015.

121 04.11.2015 Prosječna mjesečna isplaćena neto plaća po zaposleniku u pravnim osobama Republike Hrvatske za razdoblje siječanj - kolovoz 2015. i Prosječna mjesečna bruto plaća za po zaposleniku u pravnim osobama Republike Hrvatske za razdoblje siječanj - kolovoz 2015.

DRŽAVNI ZAVOD ZA STATISTIKU

2304

Državni zavod za statistiku objavljuje

PROSJEČNU MJESEČNU ISPLAĆENU NETO PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA RAZDOBLJE
SIJEČANJ – KOLOVOZ 2015.

Prosječna mjesečna isplaćena neto plaća po zaposlenome u pravnim osobama Republike Hrvatske za razdoblje siječanj – kolovoz 2015. iznosila je 5.693 kune.

PROSJEČNU MJESEČNU BRUTO PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA RAZDOBLJE
SIJEČANJ – KOLOVOZ 2015.

Prosječna mjesečna bruto plaća po zaposlenome u pravnim osobama Republike Hrvatske za razdoblje siječanj – kolovoz 2015. iznosila je 8.037 kuna.

Klasa: 953-03/15-01/9

Urbroj: 555-08-06-15-1

Zagreb, 30. listopada 2015.

Ravnatelj
Marko Krištof, v. r.
### NN 121/2015 (4.11.2015.), Odluka o izmjenama Odluke o gradskim porezima i o prirezu poreza na dohodak Grada Zagreba

121 04.11.2015 Odluka o izmjenama Odluke o gradskim porezima i o prirezu poreza na dohodak Grada Zagreba

GRAD ZAGREB

2305

Na temelju članaka 33. Zakona o financiranju jedinica lokalne i područne (regionalne) samouprave (»Narodne novine« 117/93, 69/97, 33/00, 73/00, 127/00, 59/01, 107/01, 117/01, 150/02, 147/03, 132/06, 26/07, 73/08, 25/12, 147/14 i 100/15) i članka 38. točke 2. Statuta Grada Zagreba (Službeni glasnik Grada Zagreba 19/99, 19/01, 20/01 – pročišćeni tekst, 10/04, 18/05, 2/06, 18/06, 7/09, 16/09, 25/09, 10/10, 4/13, 24/13 i 2/15), Gradska skupština Grada Zagreba, na 33. sjednici, 22. listopada 2015., donijela je

ODLUKU

O IZMJENAMA ODLUKE O GRADSKIM POREZIMA I O PRIREZU POREZA NA DOHODAK

Članak 1.

U Odluci o gradskim porezima i o prirezu poreza na dohodak (Službeni glasnik Grada Zagreba 16/01 i 19/01 – ispr.), članak 14. mijenja se i glasi:

»Porez na potrošnju alkoholnih pića (vinjak, rakiju i žestoka pića), prirodnih vina, specijalnih vina, piva i bezalkoholnih pića u ugostiteljskim objektima plaća se po stopi od 2%.«

Članak 2.

Članak 17. mijenja se i glasi:

»Porez na potrošnju za obračunsko razdoblje porezni obveznik dužan je iskazati na propisanom obrascu i predati ga do 20. dana u mjesecu za prethodni mjesec.

Utvrđenu obveze porezni obveznik dužan je platiti do posljednjeg dana u mjesecu za prethodni mjesec.«

Članak 3.

Ova će odluka biti objavljena u Službenom glasniku Grada Zagreba i »Narodnim novinama«, a stupa na snagu 1. siječnja 2016.

Klasa: 021-05/15-01/262

Urbroj: 251-01-05-15-6

Zagreb, 22. listopada 2015.

Predsjednik
Gradske skupštine
Darinko Kosor, v. r.
### NN 122/2015 (6.11.2015.), Odluka o postavljanju izvanrednog i opunomoćenog veleposlanika Republike Hrvatske u Gabonskoj Repub­lici

122 06.11.2015 Odluka o postavljanju izvanrednog i opunomoćenog veleposlanika Republike Hrvatske u Gabonskoj Repub­lici

PREDSJEDNICA REPUBLIKE HRVATSKE

2308

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/1301/14, urbroj: 5030115/1-15-23 od 26. listopada 2015., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Mr. sc. ZVONIMIR FRKA PETEŠIĆ, izvanredni i opunomoćeni veleposlanik Republike Hrvatske u Kraljevini Maroku, sa sjedištem u Rabatu, postavlja se i za izvanrednog i opunomoćenog veleposlanika Republike Hrvatske u Gabonskoj Republici, sa sjedištem u Rabatu.

Ova Odluka stupa na snagu danom donošenja.

Klasa: 018-07/15-02/43

Urbroj: 71-05-03/1-15-2

Zagreb, 30. listopada 2015.

Predsjednica
Republike Hrvatske
Kolinda Grabar-Kitarović, v. r.
### NN 122/2015 (6.11.2015.), Odluka o postavljanju izvanrednog i opunomoćenog veleposlanika Republike Hrvatske u Burkini Faso

PREDSJEDNICA REPUBLIKE HRVATSKE

2309

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/1301/14, urbroj: 5030115/1-15-26 od 27. listopada 2015., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Mr. sc. ZVONIMIR FRKA PETEŠIĆ, izvanredni i opunomoćeni veleposlanik Republike Hrvatske u Kraljevini Maroku, sa sjedištem u Rabatu, postavlja se i za izvanrednog i opunomoćenog veleposlanika Republike Hrvatske u Burkini Faso, sa sjedištem u Rabatu.

Ova Odluka stupa na snagu danom donošenja.

Klasa: 018-07/15-02/44

Urbroj: 71-05-03/1-15-2

Zagreb, 30. listopada 2015.

Predsjednica

Republike Hrvatske

Kolinda Grabar-Kitarović, v. r.
### NN 122/2015 (6.11.2015.), Uredba o dopuni Uredbe o nazivima radnih mjesta i koeficijentima složenosti poslova u javnim služ­bama

VLADA REPUBLIKE HRVATSKE

2313

Na temelju članka 6. stavka 2. i članka 7. stavka 1. Zakona o plaćama u javnim službama (»Narodne novine«, br. 27/01 i 39/09), Vlada Republike Hrvatske je na sjednici održanoj 5. studenoga 2015. godine donijela

UREDBU

O DOPUNI UREDBE O NAZIVIMA RADNIH MJESTA I KOEFICIJENTIMA SLOŽENOSTI POSLOVA U JAVNIM SLUŽBAMA

Članak 1.

U Uredbi o nazivima radnih mjesta i koeficijentima složenosti poslova u javnim službama (»Narodne novine«, br. 25/13, 72/13, 151/13, 9/14, 40/14, 51/14, 77/14, 83/14, 87/14, 120/14, 147/14, 151/14, 11/15, 32/15, 38/15, 60/15, 83/15 i 112/15), u članku 9. podstavku b) Radna mjesta I. vrste, u točki 3. iza riječi: »knjižničarski savjetnik« dodaju se riječi: »savjetnik za marketing, savjetnik za odnose s javnošću«.

U točki 5. iza riječi: »viši filmolog« dodaju se riječi: »viši voditelj marketinga, viši voditelj odnosa s javnošću«.

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/15-03/115

Urbroj: 50301-04/12-15-2

Zagreb, 5. studenoga 2015.

Predsjednik

Zoran Milanović, v. r.
### NN 122/2015 (6.11.2015.), Odluka o raspisivanju prijevremenih izbora za gradonačelnika i zamjenika gradonačelnika Grada Gline

VLADA REPUBLIKE HRVATSKE

2314

Na temelju članka 5. i članka 6. stavka 1. Zakona o lokalnim izborima (»Narodne novine«, broj 144/12), Vlada Republike Hrvatske je na sjednici održanoj 29. listopada 2015. godine donijela

ODLUKU

O RASPISIVANJU PRIJEVREMENIH IZBORA ZA GRADONAČELNIKA I ZAMJENIKA GRADONAČELNIKA GRADA GLINE

I.

Raspisuju se prijevremeni izbori za gradonačelnika i zamjenika gradonačelnika Grada Gline.

II.

Za dan provedbe izbora određuje se nedjelja, 20. prosinca 2015. godine.

III.

Ova Odluka objavit će se u »Narodnim novinama«, a stupa na snagu 19. studenoga 2015. godine.

Klasa: 022-03/15-04/449

Urbroj: 50301-09/06-15-2

Zagreb, 29. listopada 2015.

Predsjednik

Zoran Milanović, v. r.
### NN 122/2015 (6.11.2015.), Odluka o dopuni Odluke o isplati jednokratnog novčanog primanja iz sredstava koja pripadaju Republici Hrvatskoj kao članu Umirovljeničkog fonda

VLADA REPUBLIKE HRVATSKE

2322

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11 i 119/14) i članka 2. stavka 2. Zakona o dopuni Zakona o Umirovljeničkom fondu (»Narodne novine«, broj 102/15), Vlada Republike Hrvatske je na sjednici održanoj 5. studenoga 2015. godine donijela

ODLUKU

O DOPUNI ODLUKE O ISPLATI JEDNOKRATNOG NOVČANOG PRIMANJA IZ SREDSTAVA KOJA PRIPADAJU REPUBLICI HRVATSKOJ KAO ČLANU UMIROVLJENIČKOG FONDA

I.

U Odluci o isplati jednokratnoga novčanog primanja iz sredstava koja pripadaju Republici Hrvatskoj kao članu Umirovljeničkog fonda (»Narodne novine«, broj 112/15), u točki IX. dodaje se stavak 3. koji glasi:

»Jednokratno novčano primanje korisnicima mirovinskih primanja iz točaka III. – VII. ove Odluke izuzeto je od ovrhe.«.

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/15-04/503

Urbroj: 50301-04/12-15-2

Zagreb, 5. studenoga 2015.

Predsjednik

Zoran Milanović, v. r.
### NN 122/2015 (6.11.2015.), Pravilnik o izmjeni Pravilnika o prostornom i vremenskom ograničenju obavljanja gospodarskog ribolova na moru okružujućom mrežom plivaricom - srdelarom u 2015. godini

MINISTARSTVO POLJOPRIVREDE

2326

Na temelju članka 9. stavka 1. točke 1. Zakona o morskom ribarstvu (»Narodne novine«, br. 81/2013, 14/2014 i 152/2014) ministar poljoprivrede donosi

PRAVILNIK

O IZMJENI PRAVILNIKA O PROSTORNOM I VREMENSKOM OGRANIČENJU OBAVLJANJA GOSPODARSKOG RIBOLOVA NA MORU OKRUŽUJUĆOM MREŽOM PLIVARICOM – SRDELAROM U 2015. GODINI

Članak 1.

(1) U Pravilniku o prostornom i vremenskom ograničenju obavljanja gospodarskog ribolova na moru okružujućom mrežom plivaricom – srdelarom u 2015. godini (»Narodne novine« br. 2/2015, 37/2015 i 87/2015) u članku 3. stavku 1. riječi »5. studenoga« zamjenjuju se riječima »23. prosinca«, a točka c) mijenja se i glasi:

»c) Područje omeđeno spojnicama: svjetionik Novi Vinodoloski – svjetionik Vrbnik – Rt Glavotok (o. Krk) – Rt Škuljica (o. Krk) – Rt Stražica (o. Prvić) – Rt Samotvorac (o. Prvić) – Rt Kosača (o. Sv. Grgur) – Rt Plitvac (o. Sv. Grgur) – Rt Stojan (o. Rab) – Rt Sorinj (o. Rab) – Rt Tarej (o.Cres) – Rt Lučica (o. Cres) – o. Morovnik – Rt Šip (o. Olib) – Rt Ploče (o. Olib) – Rt Vrulja (o. Vir) – Virski most – Rt Tanka Nožica – Dugi rt (Tribanj) (Prilog 3.)«.

(2) Karta područja iz Priloga 3. zamjenjuje se novom kartom tiskanom uz ovaj pravilnik.

Članak 2.

Ovaj Pravilnik stupa na snagu prvog dana nakon dana objave u »Narodnim novinama«.

Klasa: 011-02/15-01/01

Urbroj: 525-13/1282-15-7

Zagreb, 3. studenoga 2015.

Ministar
Tihomir Jakovina, v. r.

**PRILOG 3.**

![](dodatni/438302.jpg)

122 06.11.2015 Pravilnik o izmjeni Pravilnika o prostornom i vremenskom ograničenju obavljanja gospodarskog ribolova na moru okružujućom mrežom plivaricom - srdelarom u 2015. godini

122 06.11.2015 Pravilnik o izmjeni Pravilnika o prostornom i vremenskom ograničenju obavljanja gospodarskog ribolova na moru okružujućom mrežom plivaricom - srdelarom u 2015. godini
### NN 122/2015 (6.11.2015.), Pravilnik o izmjenama Pravilnika o informacijskom sustavu tržišta nekretnina

MINISTARSTVO GRADITELJSTVA I PROSTORNOGA UREĐENJA

2328

Na temelju članka 6. stavka 3. Zakona o procjeni vrijednosti nekretnina (»Narodne novine«, broj 78/15), ministrica graditeljstva i prostornoga uređenja donosi

PRAVILNIK

O IZMJENAMA PRAVILNIKA O INFORMACIJSKOM SUSTAVU TRŽIŠTA NEKRETNINA

Članak 1.

U Pravilniku o informacijskom sustavu tržišta nekretnina (»Narodne novine«, broj 114/15) prilog III. zamjenjuje se novim prilogom III. i prilog IV. zamjenjuje se novim prilogom IV., koji su sastavni dio ovoga Pravilnika.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 371-01/15-04/1

Urbroj: 531-01-15-107

Zagreb, 30. listopada 2015.

Ministrica

Anka Mrak – Taritaš, dipl. ing. arh., v. r.

**[**PRILOG III. – PRILOG IV.**](dodatni/438317.pdf)**

122 06.11.2015 Pravilnik o izmjenama Pravilnika o informacijskom sustavu tržišta nekretnina

122 06.11.2015 Pravilnik o izmjenama Pravilnika o informacijskom sustavu tržišta nekretnina

122 06.11.2015 Pravilnik o izmjenama Pravilnika o informacijskom sustavu tržišta nekretnina
### NN 122/2015 (6.11.2015.), Rješenje Zavoda za unapređenje zaštite na radu, klasa: UP/I-115-01/15-01/103, urbroj: 425-02/3-15-2 od 30. listopada 2015.

122 06.11.2015 Rješenje Zavoda za unapređenje zaštite na radu, klasa: UP/I-115-01/15-01/103, urbroj: 425-02/3-15-2 od 30. listopada 2015.

ZAVOD ZA UNAPREĐIVANJE ZAŠTITE NA RADU

2329

Na zahtjev društva ZVONIVAN POSLOVNO SAVJETOVANJE d.o.o. iz Dumovca, Bilogorska 17/F, OIB: 06285857413, a na temelju članka 30. stavka 2. i članka 82. stavka 7. Zakona o zaštiti na radu (»Narodne novine«, broj 71/14, 118/14 i 154/14), Zavod za unapređivanje zaštite na radu donosi

RJEŠENJE

I.

ZVONIVAN POSLOVNO SAVJETOVANJE d.o.o. iz Dumovca, Bilogorska 17/F, OIB: 06285857413, ispunjava uvjete za obavljanje poslova zaštite na radu te se ovlašćuje za obavljanje sljedećih poslova:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

Navedena pravna osoba za obavljanje predmetnih poslova ima zaposlenu osobu: Zvonko Tadić, OIB: 19331826077, a o obavljenim poslovima je obvezna voditi evidenciju.

II.

Poslove iz točke I. ovog Rješenja navedena pravna osoba može obavljati dok ispunjava propisane uvjete, a o svim promjenama koje se odnose na ispunjavanje propisanih uvjeta pravna osoba je dužna obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/15-01/103

Urbroj: 425-02/3-15-2

Zagreb, 30. listopada 2015.

Ravnatelj
Vitomir Begović, v. r.
### NN 123/2015 (11.11.2015.), Rješenje o imenovanju predsjednika i članova Nacionalnog savjeta za dentalnu medicinu

123 11.11.2015 Rješenje o imenovanju predsjednika i članova Nacionalnog savjeta za dentalnu medicinu

VLADA REPUBLIKE HRVATSKE

2332

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11 i 119/14) i točke IV. stavka 3. Odluke o osnivanju Nacionalnog savjeta za dentalnu medicinu (»Narodne novine«, broj 108/15), Vlada Republike Hrvatske je na sjednici održanoj 5. studenoga 2015. godine donijela

RJEŠENJE

O IMENOVANJU PREDSJEDNIKA I ČLANOVA NACIONALNOG SAVJETA ZA DENTALNU MEDICINU

1. Imenuje se ŽELJKO ROTIM, dr. med. dent., predstavnik Ministarstva zdravlja, predsjednikom Nacionalnog savjeta za dentalnu medicinu.

2. Za članove Nacionalnog savjeta za dentalnu medicinu, imenuju se:

– dr. sc. TOMISLAV BENJAK, dr. med., predstavnik Hrvatskog zavoda za javno zdravstvo

– JASNA DVORŠĆAK, predstavnica Hrvatskog zavoda za zdravstveno osiguranje

– prof. dr. sc. IVANA ČUKOVIĆ-BAGIĆ, predstavnica Sveučilišta u Zagrebu

– prof. dr. sc. IVAN ALAJBEG, predstavnik Stomatološkog fakulteta Sveučilišta u Zagrebu

– mr. sc. HRVOJE PEZO, predstavnik Hrvatske komore dentalne medicine

– akademik VJEKOSLAV JEROLIMOV, predstavnik Hrvatskog stomatološkog društva Hrvatskog liječničkog zbora.

Klasa: 080-02/15-01/161
Urbroj: 5030115/1-15-02
Zagreb, 5. studenoga 2015.

Predsjednik
Zoran Milanović, v. r.
### NN 123/2015 (11.11.2015.), Rješenje Ministarstva zdravlja, klasa: UP/I-510-01/15-01/10, urbroj: 534-04-1-2/7-15-15 od 29. listopada 2015.

123 11.11.2015 Rješenje Ministarstva zdravlja, klasa: UP/I-510-01/15-01/10, urbroj: 534-04-1-2/7-15-15 od 29. listopada 2015.

MINISTARSTVO ZDRAVLJA

2350

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj: 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14 i 154/14) na prijedlog Nacionalnog zdravstvenog vijeća Ministarstva zdravlja te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za tumore Kliničkog bolničkog centra »Sestre milosrdnice«, Zagreb, dodjeljuje se naziv »Referentni centar Ministarstva zdravlja za multidisciplinarno liječenje raka rektuma« na vrijeme od pet godina.

2. Klinika za tumore Kliničkog bolničkog centra »Sestre milosrdnice«, Zagreb, dužna je do isteka pet godina od dodjele naziva podnijeti zahtjev za obnovu naziva »Referentni centar Ministarstva zdravlja za multidisciplinarno liječenje raka rektuma«.

3. »Referentni centar Ministarstva zdravlja za multidisciplinarno liječenje raka rektuma« Klinike za tumore Kliničkog bolničkog centra »Sestre milosrdnice«, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/15-01/10
Urbroj: 534-04-1-2/7-15-15
Zagreb, 29. listopada 2015.

Ministar
prim. Siniša Varga, dr. med. dent., v. r.
### NN 124/2015 (13.11.2015.), Pravilnik o dopunama Pravilnika o priznatim organizacijama za nadzor, pregled i certifikaciju brodova

MINISTARSTVO POMORSTVA, PROMETA I INFRASTRUKTURE

2360

Na temelju članka 77. stavka 4. Pomorskog zakonika (»Narodne novine« 181/04, 76/07, 146/08, 61/11, 56/13 i 26/15) ministar pomorstva, prometa i infrastrukture donosi

PRAVILNIK

O DOPUNAMA PRAVILNIKA O PRIZNATIM ORGANIZACIJAMA ZA NADZOR, PREGLED I CERTIFIKACIJU BRODOVA

Članak 1.

U Pravilniku o priznatim organizacijama za nadzor, pregled i certifikaciju brodova (»Narodne novine« broj 118/2011 i 99/2012) u članku 1. stavku 2. iza podstavka 2. dodaju se podstavci 3. i 4. koji glase:

»– Direktiva 2009/21/EZ Europskog parlamenta i Vijeća od 23. travnja 2009. o ispunjavanju zahtjeva države zastave (Tekst značajan za EGP) (SL L 131, 28. 5. 2009),

– Provedbena Direktiva Komisije 2014/111/EU оd 17. prosinca 2014. o izmjeni Direktive 2009/15/EZ s obzirom na određene kodekse i povezane izmjene određenih konvencija i protokola koje je donijela Međunarodna pomorska organizacija (IMO) (Tekst značajan za EGP) (SL L 366, 20. 12. 2014.)«.

Članak 2.

U članku 2. stavku 1. točki 6. iza riječi: »stupile na snagu« dodaje se zarez i riječi:

»osim paragrafa 16.1, 18.1 i 19 dijela 2 Kodeksa za implementaciju instrumenata Međunarodne pomorske organizacije (IMO Instruments Implementation Code), te paragrafa 1.1, 1.3, 3.9.3.1, 3.9.3.2 i 3.9.3.3 dijela 2 Kodeksa o priznatim organizacijama (IMO Code for Recognized Organizations)«.

Članak 3.

Ovaj Pravilnik objavljuje se u »Narodnim novinama« i stupa na snagu 1. siječnja 2016. godine.

Klasa: 011-01/15-02/109

Urbroj: 530-03-2-15-1

Zagreb, 5. studenoga 2015.

Ministar

dr. sc. Siniša Hajdaš Dončić, v. r.
### NN 124/2015 (13.11.2015.), Naredba o izmjeni i dopuni Naredbe o razvrstaju luka otvorenih za javni promet na području Istarske županije

MINISTARSTVO POMORSTVA, PROMETA I INFRASTRUKTURE

2364

Na temelju članka 44. stavka 1. Zakona o pomorskom dobru i morskim lukama (»Narodne novine« br. 158/2003, 100/2004, 141/2006, 38/2009 i 123/2011), a u svezi s Uredbom o razvrstaju luka otvorenih za javni promet i luka posebne namjene (»Narodne novine« br. 110/2004 i 82/2007), ministar pomorstva, prometa i infrastrukture, donosi

NAREDBU

O IZMJENI I DOPUNI NAREDBE O RAZVRSTAJU LUKA OTVORENIH ZA JAVNI PROMET NA PODRUČJU ISTARSKE ŽUPANIJE

I.

U Naredbi o razvrstaju luka otvorenih za javni promet na području Istarske županije (»Narodne novine«, broj 32/2011) u točki I., podtočki 1., redni broj »6) luka Plomin – teretna luka« briše se, a podtočka 2. dopunjuje se na način da se dodaju luke »28) luka Plomin Luka, 29) luka Prtlog, 30) luka Dajla – Belveder«.

II.

Ova Naredba stupa na snagu danom objave u »Narodnim novinama«.

Klasa: 011-01/15-01/191

Urbroj: 530-03-1-15-2

Zagreb, 3. studenoga 2015.

Ministar

dr. sc. Siniša Hajdaš Dončić, v. r.
### NN 124/2015 (13.11.2015.), Pravilnik o izmjeni Pravilnika o prostornom i vremenskom ograničenju obavljanja gospodarskog ribolova na moru okružujućom mrežom plivaricom - srdelarom u 2015. godini

124 13.11.2015 Pravilnik o izmjeni Pravilnika o prostornom i vremenskom ograničenju obavljanja gospodarskog ribolova na moru okružujućom mrežom plivaricom - srdelarom u 2015. godini

MINISTARSTVO POLJOPRIVREDE

2365

Na temelju članka 9. stavka 1. točke 1. Zakona o morskom ribarstvu (»Narodne novine«, br. 81/2013, 14/2014 i 152/2014) ministar poljoprivrede donosi

PRAVILNIK

O IZMJENI PRAVILNIKA O PROSTORNOM I VREMENSKOM OGRANIČENJU OBAVLJANJA GOSPODARSKOG RIBOLOVA NA MORU OKRUŽUJUĆOM MREŽOM PLIVARICOM – SRDELAROM U 2015. GODINI

Članak 1.

U Pravilniku o prostornom i vremenskom ograničenju obavljanja gospodarskog ribolova na moru okružujućom mrežom plivaricom – srdelarom u 2015. godini (»Narodne novine« br. 2/2015, 37/2015, 87/2015 i 122/2015) u članku 3. stavku 3. riječi »5. studenoga« zamjenjuju se riječima »23. prosinca«.

Članak 2.

Ovaj Pravilnik stupa na snagu prvog dana nakon dana objave u »Narodnim novinama«.

Klasa: 011-02/15-01/01

Urbroj: 525-13/1282-15-9

Zagreb, 11. studenoga 2015.

Ministar
Tihomir Jakovina, v. r.
### NN 124/2015 (13.11.2015.), Pravilnik o izmjenama i dopunama Pravilnika o priznavanju i potporama za početak rada proizvođačkih organizacija

MINISTARSTVO POLJOPRIVREDE

2366

Na temelju članka 8. stavka 2. i članka 58. stavka 6. Zakona o poljoprivredi (»Narodne novine« broj 30/2015) ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O PRIZNAVANJU I POTPORAMA ZA POČETAK RADA PROIZVOĐAČKIH ORGANIZACIJA

Članak 1.

U Pravilniku o priznavanju i potporama za početak rada proizvođačkih organizacija (»Narodne novine« broj 81/15, 97/15, 100/15, 101/15) u članku 4. iza stavka 7. dodaje se novi stavak 8. koji glasi:

»(8) Zahtjev iz stavka 1. ovoga članka nalazi se u Prilogu I i sastavni je dio ovoga Pravilnika.«.

Članak 2.

U članku 10. stavci 8., 10. i 11. brišu se.

Dosadašnji stavak 9. postaje stavak 8.

Članak 3.

U članku 13. stavak 2. mijenja se i glasi:

»(2) Zahtjev za isplatu potpore iz članka 9. stavka 1. podstavka (a) proizvođačka organizacija podnosi nakon dobivanja rješenja o odobravanju poslovnog plana, a najkasnije do 30. rujna tekuće godine. Iznimno za 2015. godinu Zahtjev za isplatu potpore iz članka 9. stavka 1. podstavka (a) proizvođačka organizacija podnosi do 10. prosinca 2015. godine.«.

Članak 4.

U članku 14. stavak 1. mijenja se i glasi:

»(1) Potpora iz članka 9. stavka 1. podstavka (a) ovoga Pravilnika može se isplatiti proizvođačkoj organizaciji od datuma izdavanja rješenja o odobravanju poslovnog plana. Tijekom pet godina provedbe poslovnog plana potpora će se isplatiti kao paušalna potpora u godišnjim obrocima.«.

Članak 5.

Ovaj Pravilnik stupa na snagu prvog dana od dana njegove objave u »Narodnim novinama«.

Klasa: 011-01/14-01/50

Urbroj: 525-07/0004-15-24

Zagreb, 12. studenoga 2015.

Ministar

Tihomir Jakovina, v. r.
### NN 124/2015 (13.11.2015.), Rješenje Zavoda za unapređivanje zaštite na radu, klasa: UP/I-115-01/15-01/101, urbroj: 425-02/3-15-02 od 10. studenoga 2015.

124 13.11.2015 Rješenje Zavoda za unapređivanje zaštite na radu, klasa: UP/I-115-01/15-01/101, urbroj: 425-02/3-15-02 od 10. studenoga 2015.

ZAVOD ZA UNAPREĐIVANJE ZAŠTITE NA RADU

2369

ZAŠTITAINSPEKT d.o.o. iz Osijeka, Adama Reisnera 95/a, OIB: 28737940650, a na temelju članka 30. stavka 2. i članka 82. stavka 7. Zakona o zaštiti na radu (»Narodne novine«, broj 71/14, 118/14 i 154/14), Zavod za unapređivanje zaštite na radu donosi

RJEŠENJE

I.

ZAŠTITAINSPEKT d.o.o. iz Osijeka, Adama Reisnera 95/a, OIB: 28737940650, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. izrada procjene rizika

3. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu)

4. ispitivanja radne opreme

5. ispitivanja u radnom okolišu

a) ispitivanja fizikalnih čimbenika

b) ispitivanja kemijskih čimbenika

O obavljenim ispitivanjima, navedeno društvo je obvezno izdavati i čuvati isprave te voditi evidenciju.

II.

Poslove iz točke I. ovog Rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje propisanih uvjeta, društvo je dužno obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/15-01/101

Urbroj: 425-02/3-15-2

Zagreb, 10. studenoga 2015.

Ravnatelj
Vitomir Begović, v. r.
### NN 124/2015 (13.11.2015.), Pravilnik o izmjenama i dopunama Pravilnika o ortopedskim i drugim pomagalima

HRVATSKI ZAVOD ZA ZDRAVSTVENO OSIGURANJE

2371

Na osnovi članka 24. stavka 3., a u svezi članka 157. točke 8. Zakona o obveznom zdravstvenom osiguranju (»Narodne novine«, broj 80/13. i 137/13.) i članka 26. točke 8. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14. i 83/15.), Upravno vijeće Hrvatskog zavoda za zdravstveno osiguranje na 94. sjednici održanoj 23. listopada 2015. godine donijelo je

PRAVILNIK

O IZMJENAMA I DOPUNAMA PRAVILNIKA O ORTOPEDSKIM I DRUGIM POMAGALIMA

U Pravilniku o ortopedskim i drugim pomagalima (»Narodne novine«, broj 7/12., 14/12., 23/12., 25/12., 45/12., 69/12., 85/12., 92/12. – ispravak, 119/12., 147/12., 21/13., 38/13., 93/13., 119/13., 125/13. – ispravak, 129/13., 136/13., 141/13. – ispravak, 154/13., 11/14., 12/14. – ispravak, 22/14. – ispravak, 34/14., 45/14., 54/14., 59/14., 86/14., 92/14., 119/14., 129/14., 149/14., 17/15., 29/15., 41/15., 62/15., 77/15. i 86/15.) u Popisu pomagala iz članka 7. stavka 3. iza rednog broja 501 dodaje se redni broj 501a sa sljedećim podacima:

[**TABLICA**](dodatni/438368.pdf)

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 025-04/15-01/252

Urbroj: 338-01-01-15-01

Zagreb, 23. listopada 2015.

Predsjednik Upravnog vijeća
Hrvatskog zavoda za zdravstveno osiguranje
prof. dr. sc. Marko Duvnjak, dr. med., v. r.

124 13.11.2015 Pravilnik o izmjenama i dopunama Pravilnika o ortopedskim i drugim pomagalima

124 13.11.2015 Pravilnik o izmjenama i dopunama Pravilnika o ortopedskim i drugim pomagalima

124 13.11.2015 Pravilnik o izmjenama i dopunama Pravilnika o ortopedskim i drugim pomagalima

124 13.11.2015 Pravilnik o izmjenama i dopunama Pravilnika o ortopedskim i drugim pomagalima
### NN 124/2015 (13.11.2015.), Indeks proizvođačkih cijena industrijskih proizvoda na domaćem tržištu u listopadu 2015.

DRŽAVNI ZAVOD ZA STATISTIKU

2372

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U LISTOPADU 2015.

Indeks proizvođačkih cijena industrijskih proizvoda na domaćem tržištu u listopadu 2015. u odnosu na rujan 2015. iznosi 100,0.

Klasa: 954-02/15-01/01

Urbroj: 555-06-03-03-15-17

Zagreb, 10. studenoga 2015.

Ravnatelj
Marko Krištof, v. r.

124 13.11.2015 Indeks proizvođačkih cijena industrijskih proizvoda na domaćem tržištu u listopadu 2015.

124 13.11.2015 Indeks proizvođačkih cijena industrijskih proizvoda na domaćem tržištu u listopadu 2015.